̀ дне́сь свѣ́тлое торжество̀ пренесе́нія моще́й бг҃облаже́ннагѡ ѻц҃а̀ се́ргіа: пріиди́те, всѝ вѣ́рніи, це́рковь бж҃ію пѣ́сньми вѣнча́емъ, и въ не́й просла́вимъ въ тро̑цѣ пѣва́емаго хрс̑та̀ бг҃а на́шего, вопію́ще и глаго́люще: ты̀ дарова́лъ єсѝ, влд̑ко хрс̑тѐ, твоего̀ уго́дника гра́ду на́шему москвѣ̀ тве́рдую стѣ́ну, и всѣ̂мъ рѡссі̂йскимъ страна́мъ крѣ́пкаго предста́теля показа́лъ єсѝ, и хрс̑тоимени̂тымъ лю́демъ такова́го чудесопода́теля, и неисцѣ́льныхъ неду̂гъ цѣли́теля, и бѣсовѡ́мъ прогони́теля, и моли́твенника ѡ душа́хъ на́шихъ